Nikola Mirotić

Nikola Mirotičius (, g. 1991 m. vasario 11 d.) – Ispanijos-Juodkalnijos krepšininkas.

N. Mirotičius yra daugkartinis ACB ir Eurolygos metų naudingiausias žaidėjas. Nuo 2014 iki 2019 metų rungtyniavo NBA. Nuo 2015 m. atstovauja Ispanijos vyrų krepšinio rinktinei.

 Karjera 

 Madrido „Real“ (2008–2014 m.) 
Žaidęs nuo 2006 iki 2008 m. Madrido „Real“ jaunimo komandoje, 2008 m. pasirašė sutartį su Madrido „Real“. 2010-2011 m. Eurolygos sezone N. Mirotičiaus tobulėjimas buvo pripažintas Eurolygos kylančios žvaigždės apdovanojimu, kurį taip pat laimėjo sekančiame sezone.http://www.euroleague.net/news/i/84950/180 2011 m. balandį N. Mirotičius pasirašė 5 metų sutartį su Madrido „Real“.http://www.euroleague.net/news/i/84995 2012 m. komanda laimėjo Ispanijos krepšinio taurę bei Ispanijos krepšinio supertaurę.

2011 m. NBA naujokų biržoje Hiustono „Rockets“ jį pasirinko 23-iuoju šaukimu, tačiau jis buvo išmainytas į Minesotos „Timberwolves“, o vėliau, tą pačią naktį, į Čikagos „Bulls“.https://web.archive.org/web/20110628025204/http://www.polskikosz.pl/news/102855/nba_draft__nr_1_dla_irvinga__wybrano_10_europejczy.html
miniatiūra|400x400px|N. Mirotičius 2013 m.
2013 ir 2014 m. jis buvo išrinktas į simbolinę visos Eurolygos antrąją komandą bei į simbolinę visos ACB pirmąją komandą. 2013 m. jis taip pat laimėjo lygos naudingiausio žaidėjo apdovanojimą.

 NBA (2014–2019 m.) 

 Čikagos „Bulls“ (2014–2018 m.) 
2014 m. liepos 18 d. jis pasirašė trijų metų sutartį su Čikagos „Bulls“, kurio vertė siekė 16,6 mln. JAV dolerių.https://basketball.realgm.com/wiretap/234358/Bulls-Sign-Nikola-Mirotic-To-Three-Year-$166M-Deal 2015 m. sausio 5 d. jis buvo išrinktas rytų konferencijos gruodžio mėnesio naujoku.https://www.nba.com/bulls/news/nikola-mirotic-named-kia-nba-eastern-conference-rookie-month Savo debiutiniame sezone jis vidutiniškai pelnė po 10,2 taško, atkovojo po 4,9 kamuolio per rungtynes. N. Mirotičius tapo NBA metų naujoko apdovanojimo finalininkas ir buvo išrinktas į simbolinę visų NBA naujokų pirmąją komandą.https://web.archive.org/web/20150504000335/http://www.nba.com/2015/news/04/30/kia-nba-rookie-of-the-year-2014-15-official-release/index.html

2017 m. rugsėjo 25 d. N. Mirotičius atnaujino savo NBA sutartį su Čikagos „Bulls“ komanda.https://www.nba.com/bulls/news/bulls-re-sign-nikola-mirotic 2017 m. spalio 17 d. treniruotėje jo komandos draugas Bobis Portisas trenkė jam į veidą ir N. Mirotičius buvo paguldytas į ligoninęhttps://www.espn.com/nba/story/_/id/21056581 ir savo pirmąsias sezono rungtynes sužaidė tik gruodžio 8 d., rungtynėse prieš Šarlotės „Hornets“.https://www.espn.com/nba/recap?gameId=400975118 2017–2018 m. NBA sezone jis vidutiniškai pelnė po 16,8 taško per rungtynes – daugiausiai NBA karjeroje.

 Naujojo Orleano „Pelicans“ (2018–2019 m.) 
2018 m. vasario 1 d. jis buvo išmainytas į Naujojo Orleano „Pelicans“ komandą.https://www.nba.com/pelicans/news/pelicans-acquire-nikola-mirotic 2019 m. spalio 17 d. N. Mirotičius pergalingose rungtynėse prieš Sakramento „Kings“ pelnė 36 taškus – daugiausiai karjeroje.https://www.espn.com/nba/recap?gameId=401070707 2018–2019 m. NBA sezone jis vidutiniškai pelnė po 16,7 taško bei atkovojo po 8,3 kamuolio per rungtynes (daugiausiai karjeroje).

 Milvokio „Bucks“ (2019 m.) 
2019 m. vasario 7 d. jis buvo išmainytas į Milvokio „Bucks“ komandą.https://www.nba.com/bucks/news/milwaukee-bucks-acquire-nikola-mirotic-three-team-deal Jis praleido pirmąsias keturias rungtynes su nauja komanda dėl blauzdos traumos ir su komanda debiutavo vasario 21 d. rungtynėse prieš Bostono „Celtics“.https://www.espn.com/nba/recap?gameId=401071543 Su komanda N. Mirotičius sužaidė tik 14 rungtynių.

 FC Barcelona (2019–2023 m.) 
2019 m. liepos 6 d. jis pasirašė trijų metų sutartį su FC Barselonos komanda.https://www.fcbarcelona.com/en/basketball/first-team/news/1265482/nikola-mirotic-signs-for-barca Sutarties vertė siekė 26 mln. eurų – daugiausiai Eurolygoje.https://www.eurohoops.net/en/euroleague/904004/mirotics-salary-reportedly-between-e-39m-and-e-52-per-season/ 2020 m. antrą kartą buvo išrinktas lygos naudingiausiu žaidėju ir tapo penktasis žaidėjas lygos istorijoje, kuris laimėjo šį apdovanojimą daugiau nei vieną kartą.https://acb.com/articulo/ver/153512-nikola-mirotic-es-el-mvp-movistar-de-la-liga-endesa.html Savo debiutiniame sezone jis vidutiniškai pelnė po 19,5 taško per rungtynes bei pratęsė savo sutartį iki 2025 metų.https://sportando.basketball/en/barcelona-nikola-mirotic-agree-on-contract-extension/

2022 m. jis buvo išrinktas Eurolygos naudingiausiu žaidėju.https://www.euroleaguebasketball.net/euroleague/news/2021-22-turkish-airlines-euroleague-mvp-nikola-mirotic-fc-barcelona/ miniatiūra|N. Mirotičius 2022 m.

 Milano „Olimpia“ (2023–2025 m.) 
2023 m. rugpjūčio 3 d. jis prisijungė prie Milano „Olimpia“ komandos.https://www.eurohoops.net/en/euroleague/1535927/nikola-mirotic-signs-with-olimpia-milano-until-2026/

 Monako „Basket“ (2025–dabar) 
2025 m. liepos 25 d. pasirašė dviejų metų sutartį su Monako „Basket“ ekipa.https://basketnews.com/news-228399-nikola-mirotic-leaves-milan-joins-monaco.html

 Nacionalinė rinktinė 
Atstovavo Ispanijos jaunimo krepšinio rinktinei 2010 m. jaunimo iki 20 metų Europos krepšinio čempionate, kuriame iškovojo bronzą. Jo vedama rinktinė 2011 m. jaunimo iki 20 metų Europos krepšinio čempionate iškovojo auksą. Čempionate vidutiniškai pelnydamas po 27 taškus (daugiausiai čempionato istorijoje) ir atkovodamas po 10 kamuolių per rungtynes tapo čempionato naudingiausiu žaidėju.https://www.fibaeurope.com/coid_e6ae3P12HGcnr-ChPqaeU0.articleMode_on.html

N. Mirotičius debiutavo Ispanijos vyrų rinktinėje 2015 m. Europos krepšinio čempionate ir iškovojo auksą.https://web.archive.org/web/20150826083317/http://www.eurobasket2015.org/en/compID_qMRZdYCZI6EoANOrUf9le2.season_2015.roundID_9322.coid_vWsMX9dJHOkwZ2304LPIA3.articleMode_on.html Taip pat atstovavo rinktinei 2016 m. vasaros olimpinėse žaidynėse, kuriose iškovojo bronzą.

 Asmeninis gyvenimas 
Jaunystėje N. Mirotičius mėgo futbolą, o su krepšiniu susipažino būdamas trylikos metų.https://basketball.realgm.com/analysis/235170/How-Nikola-Mirotic-Rose-From-Soccer-Destiny-To-European-Phenom-To-The-NBA Nors krepšininkas atstovauja Ispanijos vyrų krepšinio rinktinei, gimęs Titograde (Podgoricoje), jis turi Juodkalnijos ir Ispanijos pilietybes. N. Mirotičius yra vedęs ir turi sūnų Aleksandrą, kuris gimė 2013 m. gegužę.http://grantland.com/features/nikola-mirotic-chicago-bulls-toni-kukoc-pau-gasol/

N. Mirotičius yra stačiatikis.https://www.rts.rs/lat/sport/kosarka/3581255/nikola-mirotic-potpisao-peticiju-protiv-otimanja-hramova-spc.html

 Pasiekimai 

 Eurolyga 

 Eurolygos naudingiausias žaidėjas (2022 m.)
 2× pirmosios Eurolygos simbolinės komandos žaidėjas (2021, 2022 m.)
 3× antrosios Eurolygos simbolinės komandos žaidėjas (2013, 2014, 2023 m.)
 2× Eurolygos kylanti žvaigždė (2011, 2012 m.)

 ACB 

 3× ACB čempionas (2013, 2021, 2023 m.)
 2× ACB finalo naudingiausias žaidėjas (2021, 2023 m.)
 2× ACB naudingiausias žaidėjas (2013, 2020 m.)
 4× pirmosios ACB simbolinės komandos žaidėjas (2013, 2014, 2020, 2021 m.)
 2× antrosios ACB simbolinės komandos žaidėjas (2022, 2023 m.)
 4× Ispanijos krepšinio taurės čempionas (2012, 2014, 2021, 2022 m.)
 2× Ispanijos krepšinio taurės naudingiausias žaidėjas (2014, 2022 m.)
 2× Ispanijos krepšinio supertaurės čempionas (2012, 2013 m.)
 2× Katalonijos krepšinio lygos čempionas (2019, 2022 m.)

 Kiti 

 Pirmosios NBA simbolinės naujokų komandos žaidėjas (2015 m.)
 Italijos krepšinio lygos čempionas (2024 m.)
 Italijos krepšinio lygos finalo naudingiausias žaidėjas (2024 m.)
 Italijos krepšinio supertaurės čempionas (2024 m.)
 Prancūzijos krepšinio taurės čempionas (2026 m.)

 Išnašos 

Kategorija:Ispanijos krepšininkai
Kategorija:Ispanijos olimpiečiai
Kategorija:Juodkalnijos krepšininkai